[{"text_idx": "#000001", "text": "HomeHerrialdeakGipuzkoaCOVID-19 gaitzaren ostean etorkizuna irudikatzeko ditugun usteak eta tresnak aztertuko ditu aurtengo Jakin Jardunaldiak"}, {"text_idx": "#000002", "text": "COVID-19 gaitzaren ostean etorkizuna irudikatzeko ditugun usteak eta tresnak aztertuko ditu aurtengo Jakin Jardunaldiak"}, {"text_idx": "#000003", "text": "Uztailaren 16an egingo da Usurbilen. Izena emateko epea zabalik dago hemen."}, {"text_idx": "#000004", "text": "Badugu zer aztertu, zer ikasi, zer aldatu. COVID-19ak agerian utzi ditu gure gizartearen gaitzak, eta horiei erreparatuko die Birusak, distopiak eta mundu berriak Jakin Jardunaldiak, etorkizunera begirako hausnarketan."}, {"text_idx": "#000006", "text": "\u201cCOVID-19ak izua zabaldu du, eta izua errealitate distopikoaz erditu eta distopiak \u2018normaltasun berria\u2019 ekarriko omen du\u201d, azaldu du Lorea Agirre Jakineko zuzendariak. \u201cBitarte horretan, sistemaren aldamio ezkutuak, egiturazko akatsak eta mito eta usteen hauskortasuna azalera atera dira: eskubide soziopolitikoak berrogeialdian, autoritate bakarra indarrean, informazioaren anabasa eta gezurraren zabaltzea, naturaren gain\u00adustiaketa, bizitzaren prekarizazioa. Eta horren kontrakarrean, baita jendearen arteko elkartasun uholdea ere: injustizia sozialari erantzuteko berariazko egiturak han eta hemen, publikoaren eta komunalaren arteko lankidetza berriak eta bestelako gizarte bat pentsatzeko eta eraikitzen hasteko diskurtsoak. Distopiari utopia bat\u201d. Horregatik, \u201czergatiak, mitoak, korapiloak eta irtenbideak mahai gainean jarri eta partekatzeko saioa da Jakin Jardunaldia\u201d."}, {"text_idx": "#000007", "text": "\u201cElkarrekin hausnartzea inoiz baino beharrezkoagoa zaigu, beraz\u201d. Horregatik, bizi dugun egoerak baldintzatuko gaituela jakitun, aurten ere jardunaldia antolatzea erabaki dute. Eta horregatik ere, Usurbilgo Udalaren, UEUren eta Jakinen artean antolatutako jardunaldi honek aparteko balioa du, elkarlanaren emaitza delako. \u201cEzin marko egokiagorik gai honi heltzeko. Aurreko edizioetako arrakastak ere horretara bultzatu gaitu, gainera\u201d. Izan ere, iazko \u2018Maitasuna politikoa da\u2019 jardunaldiaren aho zapore gozoaren ondoren dator seigarren Jakin Jardunaldia."}]